**LIETUVOS RESPUBLIKOS SVEIKATOS APSAUGOS MINISTRAS**

**VALSTYBĖS LYGIO EKSTREMALIOSIOS SITUACIJOS VALSTYBĖS OPERACIJŲ VADOVAS**

**SPRENDIMAS**

**DĖL LIETUVOS RESPUBLIKOS SVEIKATOS APSAUGOS MINISTRO, VALSTYBĖS LYGIO EKSTREMALIOSIOS SITUACIJOS VALSTYBĖS OPERACIJŲ VADOVO
 2020 M. GRUODŽIO 25 D. SPRENDIMO NR. V-3008 „DĖL NEFORMALIOJO SUAUGUSIŲJŲ ŠVIETIMO IR NEFORMALIOJO PROFESINIO MOKYMO VYKDYMO BŪTINŲ SĄLYGŲ“ PAKEITIMO**

2021 m. d. Nr. V-

Vilnius

1. P a k e i č i u Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2020 m. gruodžio 25 d. sprendimą Nr. V-3008 „Dėl neformaliojo suaugusiųjų švietimo ir neformaliojo profesinio mokymo vykdymo būtinų sąlygų“:

1.1. Pakeičiu 1 punkto pirmąją pastraipą ir ją išdėstau taip:

„1. Įpareigoti neformaliojo suaugusiųjų švietimo ir neformaliojo profesinio mokymo teikėjus (toliau – mokymo teikėjai) organizuojant aviacijos ir jūrininkų praktinius mokymus (toliau – praktiniai mokymai), užsienio kalbos mokėjimo lygio vertinimo egzaminus (įskaitas) asmenims, stojantiems į užsienio aukštąsias mokyklas, valstybinės kalbos ir Lietuvos Respublikos Konstitucijos pagrindų egzaminus asmenims, kuriems pagal Lietuvos Respublikos pilietybės įstatymą būtina juos išlaikyti (toliau – egzaminai), taip pat neformaliojo suaugusiųjų švietimo užsiėmimus atvirose ir uždarose erdvėse (toliau – užsiėmimai) laikytis šių reikalavimų:“.

1.2. Pakeičiu 1.3 papunktį ir jį išdėstau taip:

„1.3. Užtikrinti, kad:

1.3.1. egzaminuose, užsiėmimuose dalyvautų ne daugiau kaip 5 asmenys (neįskaitant paslaugas teikiančių asmenų);

1.3.2. uždaroje erdvėje, kurioje organizuojami užsiėmimai, vienam asmeniui būtų užtikrinamas ne mažesnis nei 30 m2 plotas.“

1.3. Pakeičiu 1.7 papunktį ir jį išdėstau taip:

„1.7. Egzaminų, užsiėmimų, organizuojamų uždarose erdvėse, vykdymo vietoje turi būti sudarytos tinkamos sąlygos rankų higienai (praustuvėse tiekiamas šiltas ir šaltas vanduo, prie praustuvių patiekiama skysto muilo, vienkartiniai rankšluosčiai). Turi būti sudaryta galimybė praktiniuose mokymuose, egzaminuose, užsiėmimuose dalyvaujančių asmenų ir darbuotojų rankų dezinfekcijai. Siūloma taip pat paviešinti rekomendacijas dėl tinkamos rankų higienos ([https://sam.lrv.lt/uploads/sam/documents/files/rekomendacijos%20del%20ranku%20higienos(1).pdf)](https://sam.lrv.lt/uploads/sam/documents/files/rekomendacijos%20del%20ranku%20higienos%281%29.pdf%29).“

1.4. Pakeičiu 1.8 papunktį ir jį išdėstau taip:

„1.8. Praktinių mokymų, egzaminų, užsiėmimų vykdymo vietos turi būti išvėdinamos, o dažnai liečiami paviršiai nuvalomi ir dezinfekuojami po kiekvienų mokymų. Kitas aplinkos valymas praktinių mokymų ir egzaminų organizavimo vietoje turi būti atliekamas atsižvelgiant į Sveikatos apsaugos ministerijos parengtas rekomendacijas patalpų valymui COVID-19 pandemijos metu: https://sam.lrv.lt/uploads/sam/documents/files/REKOMENDACIJOS%20dezinfekcijai%2020200327%20(1).pdf.“

2. Nustatau, kad šis sprendimas įsigalioja 2021 m. kovo 22 d.

Sveikatos apsaugos ministras, valstybės lygio

ekstremaliosios situacijos valstybės operacijų vadovas Arūnas Dulkys